Deur God gesoek - www.bybelkennis.co.za
by Coen Slabber · Published 19/09/2015 · Updated 02/09/2015
Maar nou sal jou koningskap nie bestendig word nie. Die Here sal vir Hom ‘n man na sy hart soek. Die Here sal hom aanstel as regeerder oor sy volk, want jy het nie gedoen wat die Here jou beveel het nie (1 Samuel 13:14).
God soek mense wat sensitief vir sy hart is. Saul was deur trots en vrees gemotiveer. Daarom het hy hy nie God se opdragte gehoorsaam nie. God stel vir Dawid as die volgende koning van Israel aan. ‘n Leier verloor God se respek as hy nie God se opdragte nakom nie. ‘n Individu verloor sy invloed by mense as sy invloed by God kwyn. God soek mense wat opreg na Hom soek, sodat Hy hulle kan vertrou – mense wat hulle aan Hom onderwerp.
Ons ken God se opdragte so goed dat ons skoon van hulle vergeet. Nou het ons ‘n keuse: keer in gehoorsaamheid terug na God of loop die risiko dat God jou uit jou posisie gaan verwyder. Onder God se magtige hand kan ons alles verduur, maar as ons buite sy gesag beweeg, verskraal ons hoop. Daarom moet ons ons aan God se gesag onderwerp.
Die Here het sy oë oral op die aarde sodat Hy dié kan help wat met hulle hele hart op Hom vertrou. Maar nou het jy dwaas opgetree en daarom sal jy van nou af oorlog hê (2 Kronieke 16:9)
Moenie dwaas optree deur God se gebooie te verontagsaam nie. God kan ons gebruik as ons sensitief bly vir die Heilie Gees se influisteringe. God kyk na ons innerlike skoonheid en integriteit.
Onderwerp jou aan God, dan sal jy in vrede leef, en so sal jy voorspoed hê (Job 22:21).
Laaste 30 Dae: 16,886
Laaste 365 Dae: 368,325